
Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 decembrie 2020

	Nr.
	4c-9/763


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea Legii nr.263 din 16 decembrie 2010 privind sistemul unitar de pensii publice, republicată în Monitorul Oficial al României, Partea I, cu numărul 852 din 20 decembrie 2010, cu modificările și completările ulterioare, trimis Comisiei pentru muncă şi protecţie socială în procedură obișnuită, cu adresa nr. PLx 621/2019 din 2 decembrie 2019, pentru dezbatere pe fond.
PREŞEDINTE,
ADRIAN SOLOMON

[image: image2.jpg]



Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 decembrie 2020

	Nr.
	4c-9/763


R A P O R T

asupra proiectului de Lege pentru modificarea şi completarea Legii nr.263 din 16 decembrie 2010 privind sistemul unitar de pensii publice, republicată în Monitorul Oficial al României, Partea I, cu numărul 852 din 20 decembrie 2010, cu modificările și completările ulterioare
În temeiul art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 621/2019 din 2 decembrie 2019, cu dezbaterea pe fond, în procedură obișnuită, a proiectului de Lege pentru modificarea şi completarea Legii nr.263 din 16 decembrie 2010 privind sistemul unitar de pensii publice, republicată în Monitorul Oficial al României, Partea I, cu numărul 852 din 20 decembrie 2010, cu modificările și completările ulterioare.
Proiectul de lege are ca obiect de reglementare modificarea şi completarea Legii nr.263/2010 în sensul încadrării locurilor de muncă în condiţii speciale a unităţilor al căror obiect de activitate cuprinde activităţi de prospecţiuni şi explorări geologice, precum şi stabilirii stagiilor complete de cotizare pentru personalul care a desfăşurat aceste activităţi.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.699/13.08.2019)

· avizul favorabil al Consiliului Economic şi Social (nr.3983/30.07.2019)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/763/11.12.2019)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/490/17.12.2019).
La dezbaterile care au avut loc în şedinţa on-line comisiei din 14 decembrie 2020 a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Alin Ignat – Secretar de Stat în Ministerul Muncii și Protecției Sociale.
La lucrările comisiei şi-au înregistrat prezenţa 24 de deputaţi, din totalul de 24 de membri ai comisiei.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.
Proiectul de lege a fost adoptat de Senat în şedinţa din 26 noiembrie 2019.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea proiectului de lege întrucât prin Ordonanța de urgență a Guvernului nr.10/2020 au fost soluționate măsurile propuse prin proiectul de lege supus dezbaterii, acesta rămânând fără obiect.

PREŞEDINTE,



SECRETAR,


Adrian Solomon



Violeta Răduţ 
Întocmit,

Consilier parlamentar Elena Anghel 

